open-index/open-wikipedia-markdown huggingface dataset:
Дворјанско собрание

**Дворјанското њобрание** (рус. *Дворянское Собрание*) било самоуправно тело на дворјанскиот сталеж во царска Русија од 1785 до 1917 год. Седниците биле ниво на губернии и уезди.

Престедателот на собранието се нарекувал „Губерниски (узеден) предводник на дворјанството“ (рус. *Губернский (уездный) предводитель дворянства*). Ова собрание управувало како со самото дворјанство, така и со локалните работи на целото општество. По Селската реформа во 1861 и подоцнежните реформи, собранието продолжило да се занимава само со работите на дворјанството .

Институцијата престанала да постои по Октомвриската револуција.

По распадот на СССР во 1990 потомците на руското благородништво го основаат **Руското Дворјанско Собрание** (рус. *Российское Дворянское Собрание*), која е неполитичка организација од јавен карактер.
 
## Наводи


Дворјанско Собрание
*Д
Категорија:Владини институции
Децентрализација

**Децентрализацијата** е поим кој е определен како префрлање на надлежностите од централната управа – Влада, кон општините и заедниците на локалната самоуправа со цел да се стимулира нивната работата и да се поттикне развитокот на регионално ниво.

## Историја

Кон средината на 1800-те Токвил напишал дека француската револуција започнала со „потиснување кон децентрализација ... [но станала,] на крајот, продолжување на централизација.”” 

## Наводи

Категорија:Општество
Категорија:Децентрализација
Магла

[мини|300п|Магла над [Скопје гледана од Водно]]

**Магла** — облак во допир со земјата. Маглата се разликува од другите облаци само по тоа што маглата ја допира површината на Земјата. Истиот облак кој не претставува магла во понискa област може да биде магла онаму каде се допира со повисоки области како што се врвови на ридови или планински гребени. Маглата се разликува од замагленоста само според нејзината густина. Маглата се дефинира како облак кој ја намалува видливоста на помалку од 1 километар, додека замагленоста ја намалува видливоста на помалку од 2 км.

Маглата, всушност, претставува кондензирана (згусната) водна пареа во вид на микроскопски капки (а при температура под 0 °С ледени кристали) во приземниот воздушен слој (тропосферата). Според потеклото маглите се класифицираат во три основни групи: магли на оладување (радиациони), магли на испарување (морски, езерски, над влажни терени), и смог.

Најмагливото место на земјата се Големите Насипи (Grand Banks) околу Њуфаундленд, Канада. Маглата тука е честа бидејќи Големите Насипи е местото каде се сретнуваат ладната Лабрадорска струја од северот и многу потоплата Голфска струја од југот. Најзамаглени места на копно, пак, се Поинт Рејес, Калифорнија и Аргентина во канадската покраина Њуфаундленд и Лабрадор - и двете места се со над 200 магливи денови во годината.

## Маглата како тема во уметноста и во популарната култура
мини|Густа магла
* „Магла“ — кус расказ за деца на ангискиот писател Доналд Басет од 1967 година.
* „Магла во август“ (германски: *Nebel im August* ) - роман на Роберт Домес од 2008 година.
* „Во маглата“ (српски: *У магли*) - расказ на српскиот писател Петар Кочиќ.
* „Низ маглата“ (српски: *Кроз маглу*) - расказ на српскиот писател Петар Кочиќ.
* „Магла“ - песна на српската поетеса Десанка Максимовиќ од 1979 година.
* „Темен круг од магли“  — песна на македонскиот поет Матеја Матевски.
* „Магла“  — песна на Матеја Матевски.
* „Итар Пејо, мариовците и маглата“ - расказ на македонскиот писател Стале Попов.
* „Магла“ (шпански: *Niebla*) - роман на шпанскиот писател Мигел де Унамуно од 1914 година.
* „Магла“ - песна на македонската рок-група Мизар од 1988 година.
* „Магла на забуната“ (англиски јазик: *Confusion Fog*) — песна на американската рок-група Мит папетс (*Meat Puppets*) од 1987 година.

мини|Хамбург во магла

## Наводи

Категорија:Облаци
Категорија:Метеорологија
Категорија:Снежни и ледени појави
Босилеград

**Босилеград** — гратче и седиштето на истоимена општина во Пчињскиот Управен Округ, Србија. Според пописот од 2022 година имало 2.348 жители, а во општинана 6.065 жители.

Од Босилеград потекнува српски поет Мирослав Антиќ.

## Населени места
Населби во општината: Барје, Белут, Бистар, **Босилеград**, Бранковци, Бресница, Буцељево, Гложје, Голеш, Горна Лисина, Горна Љубата, Горна ’Ржана, Горно Тламино, Грујинци, Доганица, Долна Лисина, Долна Љубата, Долна ’Ржана, Долно Тламино, Дукат , Жеравино, Зли Дол, Извор, Јарешник, Караманица, Милевци, Млекоминци, Мусуљ, Назарица, Паралово, Плоча, Радичевци, Рајчиловци, Ресен , Рибарци, Рикачево, Црноштица.

мини|центар|200п|Општина Босилеград во карта на Србија

## Демографија
Во населбата Босилеград живеат 2068 полнолетни жители, а просечната старост на населението изнесува 37 година (36,9 кај мажите и 37,1 кај жените). Во градот има 890 домаќинства, а просечниот број на членови по домаќинство е 3,03.

Овој град е претежно населен со Бугари (спрема пописот од 2002 година), а во последните три пописа, приметен е пораст во бројот на населението.

;Етнички состав во гратчето

;Етнички состав во општината

## Поврзано
* Димитровград (Цариброд)
* Пчињски Управен Округ
* Јужна Србија
* Западни покраини
* Бугари во Србија

## Наводи

## Надворешни врски
* Novi Radio Bosilegrad 
* TV Info Bosilegrad 

Категорија:Градови во Јужна Србија

Категорија:Општини во Јужна Србија
Категорија:Пчињски Управен Округ
Категорија:Бугарски населби во Србија
Битка кај Слива

**Битката кај Слива** е една од борбите со која илинденските востаници ја бранеле Крушевската Република. Тоа е битка со која педесетина востаници, предводени од војводите Ѓорѓи Стојанов и Диме Смугрев, на 12 август 1903 година речиси до последен човек ја извршувале наредбата што подолго да го запрат налетот на турската војска.

Најголемиот дел од нив биле речиси деца, со неполни 16-17 години, кои доброволно им се приклучиле на востаничките одреди, иако претходно никогаш не држеле пушки в раце.

Тие прво пристапиле во доброволечкиот одред со кој командувал Тодор Христов - Офицерчето, а подоцна влегле во составот на единицата на Стојанов. Благодарение на жртвата на 32 загинати востаници, од Крушево се повлекла главнината на востаничките сили и на цивилното население.

## Битката
thumb|500п|лево|Востаници во Битката кај Слива
Со оглед на саможртвата, стратегиското значење и последиците, ова битка е на исто ниво како и Битката кај Мечкин Камен.

Оваа чета била практично жртвувана за да се спаси Крушево. Во стратегијата на војувањето се познати многу примери кога се решава помалиот дел од силите да се жртвува за да се спаси главнината од силите. Ова битка беше токму таков случај. Тие востаници ја прифатиле наредбата и ги жртвувале сопствените животи.

Главниот штаб на крушевските востаници решил да ја испрати оваа чета на Слива откако било проценето дека од тоа место најдобро ќе може да се запре дваесетилјадната турска војска која тргнала да го задуши Илинденското востание. Со надморска висина од 1.357 метри и тесен простор за поминување, геостратегиската позиција на местото била таква што востаниците, вкопани во ровови, можеле долго да се бранат. Од тој правец, од Кичево и селата Долно Дивјаци, Селце и Норово, кон Крушево се упатиле 3.080 добро вооружени турски војници, кои требало да бидат запрени. Востаниците цело време пукале само од пушки. Кога им снемувало куршуми, ги земале од своите загинати соборци. Турците им се доближувале и до десетина метри, гласно ги предизвикувале да дојдат да се борат *на нож, гради в гради*. Забележано е дека меѓу борците имало и една девојка по име Злата, која таму дошла за да не го остави сам својот свршеник. Дури откако останале со по еден куршум, решиле да се самоубијат за живи да не им паднат в раце на турските војници.

На повикот *Предајте се*, востаниците одговарале со оган. И кога многубројната турска војска ги обиколила последните востаници и навлегла во нивните ровови, тие не се предавале - последната нивна стрелба била управена кон сопствените глави. Турските офицери, изненадени од херојството и саможртвата на овие јунаци, наредиле војската што минала покрај нивните трупови - со истрели во воздух да им оддаде почит. Во Битката кај Слива било запленето и едно од црешовите топчиња што сега се наоѓа во Воениот музеј во Истанбул.

## Наводи


Категорија:Битки во Илинденското востание
Категорија:Отоманско Крушево
Германци

десно|мини|210п|Знаме на Германија
**Германци** (германски: Deutsche) се етничка група што дели иста германска култура, односно чии припадници го зборуваат германскиот како мајчин јазик и имаат германско потекло. Германци исто така се викаат и носителите на германско државјанство.

Најголемиот број Германци живеат во Германија (59,3 милиони). Од вкупно 100 милиони говорници на германскиот јазик во светот, околу 75 милиони се сметаат за Германци. Постојат и други 70 милиони луѓе со германско потекло (главно во САД, Бразил, Аргентина, Казахстан и Канада) чиј мајчин јазик не е германски, но кои сепак се сметаат за етнички Германци, со што вкупниот број на Германци во светот е помеѓу 75 и 160 милиони, во зависност од критериумот (германски како мајчин, целосно германско потекло или делумно германско потекло). Во САД, 15,2% од државјаните се декларираат како германски Американци, според пописот од 2000 година, што е повеќе од сите други етнички групи.

## Германците како тема во уметноста и во популарната култура
* „Германските девојки“ (*Deutscher Girls*) — песна на британската панк-рок група „Адам енд д антс“ (*Adam & The Ants*) од 1982 година.

### Германците како тема во книжевноста
Според Гете, Германците се „чуден свет“, зашто тие „си го отежнуваат животот со длабоки мисли и идеи, кои ги бараат сите и секаде ги применуваат“. Понатаму, според него, „Германците не можат да се ослободат од малограѓанштината“. Во своето дело „Ecce homo“, германскиот филозоф Фридрих Ниче вели дека „без сомнение, Германците се идеалисти“, но зборува и за „нивното невоспитување *in historicis*“, тврдејќи дека тие ги имаат на душа „сите големи културно злосторства во текот на четири столетија“, а сето тоа предизвикано од нивниот „кукавичлук пред реалноста“. Воопшто, Ниче се сметал себеси за „презирач на Германците par excellence“, велејќи: „Германците за мене се невозможни“. Во романот „Подемот и падот на Паркинсоновата болест“, српскиот писател Светислав Басара вели дека организираноста, педантеријата и дисциплината на Германците претставуваат истовремено нивна предност и проклетство. Во романот „Старите мајстори. Комедија“, австрискиот писател Томас Бернхард пишува дека наклонетоста кон извештаченоста е едно од најистакнатите својства на Германците. Рускиот писател Иван Гончаров во својот роман „Обломов“ пишува за “грубоста, самостојноста и надуеноста со која германската маса насекаде ги истакнува своите права стекнати во текот на илјада години“ при што во германскиот карактер нема „никаква благост, деликатност, скроност“, а Германците „се држат цврсто и не отстапуваат од она што им е всадено“ и по секоја цена се придржуваат кон правилата.

## Наводи

Категорија:Народи
Категорија:Германци
18 август (родени)

}}|background-color:}|background-color:transparent}};"
 |valign="top" align="right"|1450&nbsp;
 |Марко Марулиќ — хрватски поет. 
 |-
 |valign="top" align="right"|1685&nbsp;
 |Брук Тејлор — англиски математичар. 
 |-
 |valign="top" align="right"|1750&nbsp;
 |Антонио Салиери — италијански композитор и диригент. 
 |-
 |valign="top" align="right"|1814&nbsp;
 |Иван Мажураниќ — хрватски поет. 
 |-
 |valign="top" align="right"|1898&nbsp;
 |Стојан Христов — американски писател. 
 |-
 |valign="top" align="right"|1903&nbsp;
 |Никола Мартиноски — македонски ликовен уметник.
 |-
 |valign="top" align="right"|1933&nbsp;
 |Жист Фонтен — француски фудбалер.
 |-
 |valign="top" align="right"|1933&nbsp;
 |Роман Полански — полско-француски режисер.
 |-
 |valign="top" align="right"|1936&nbsp;
 |Роберт Редфорд — американски глумец.
 |-
 |valign="top" align="right"|1942&nbsp;
 |Радко Полич — југословенски и словенечки глумец.
 |-
 |valign="top" align="right"|1943&nbsp;
 |Џани Ривера — италијански фудбалер.
 |-
 |valign="top" align="right"|1952&nbsp;
 |Патрик Свејзи — американски глумец.
 |-
 |valign="top" align="right"|1969&nbsp;
 |Едвард Нортон — американски глумец.
 |-
 |valign="top" align="right"|1969&nbsp;
 |Кристијан Слејтер — американски глумец.
 |-
 |valign="top" align="right"|1971&nbsp;
 |Ричард Џејмс — британски електронски музичар, познат под името Афекс Твин (*Aphex Twin*).
 |-
 |valign="top" align="right"|1983&nbsp;
 |Крис Бојд — шкотски фудбалер.
 |-
 |valign="top" align="right"|1984&nbsp;
 |Роберт Хут — германски фудбалер.
 |-
 |valign="top" align="right"|1984&nbsp;
 |Душан Баста — српски фудбалер.
 |-
 |valign="top" align="right"|1992&nbsp;
 |Богдан Богдановиќ — српски кошаркар.
 |-
 |valign="top" align="right"|1997&nbsp;
 |Ренато Санчес — португалски фудбалер.
 |-
 |valign="top" align="right"|2000&nbsp;
 |Ален Смаилагиќ — српски кошаркар.
 |-
|}

18 август
Фелкишер Беобахтер

[мини|200п|десно|Едно од последните изданија на „Фелкишер Беобахтер“ (20 април 1945): го прогласува [Адолф Хитлер за „човек на векот“ по повод неговиот 56-ти роденден, десет дена пред неговото самоубиство.]]
**Фелкишер Беобахтер** (германски: *Völkischer Beobachter* = „Народен набљудувач“) бил официјален весник на Националсоцијалистичката германска работничка партија (Нацистичка партија или НСДАП) почнувајќи од 1920 г. Најпрвин се појавил како неделник, а од 8 февруари 1923 почнал да излегува како дневен весник. Весникот 25 години претставувал јавен гласник на Нацистичката партија.

„Бојниот весник на национал-социјалистичкото движење на Голема Германија“ (*Kampfblatt der nationalsozialistischen Bewegung Großdeutschlands*) започнал како „Минхенер беобахтер“ („Mинхенски набљудувач“). Од Нацистичката партија бил купен во декември 1920 по иницијатива на Дитрих Екарт, кој станал негов прв уредник.

Во 1923 година уредник станал Алфред Розенберг. Со забранувањето на Нацистичката партија по неуспешниот државен удар на 9 ноември 1923, весникот исто така престанал да работи, но продолжил со работа со обновувањето на партијата на 26 февруари 1925.

На крајот на април 1945, неколку дена пред поразот на Германија во Втората светска војна, весникот престанал да работи.,

## Поврзано
* Дас Шварце Корпс („Црн корпус“)
* Дер Штирмер („Јуришник“)

## Наводи

## Надворешни врски
* Напис за „Фелкишер Беобахтер“ - LeMO 

Категорија:Националсоцијализам
Категорија:Германски весници
Категорија:Некогашни весници во Германија
Категорија:Националсоцијалистичка пропаганда
Германска работничка партија

**Германска работничка партија** или **ДАП** (, *DAP*) — краткотрајна политичка партија, претходник на Националсоцијалистичка германска работничка партија или Нацистичка патија (НСДАП).

## Зачетоци

ДАП е формирана во Минхен на 5 јануари 1919 од страна на Антон Дрекслер и Михаел Лотер. Произлегла од „*Freien Arbeiterausschuss für einen guten Frieden*“, исто така формирана и водена од Дрекслер. Нејзините први членови претежно биле колеги на Дрекслер од Минхенското железничко депо. Дрекслер бил охрабрен да ја формира ДАП од неговиот ментор, Д-р Паул Тафел, чијашто желба била да се создаде партија којашто ќе биде и во допир со масите и националистичка, за разлика од среднокласните партии. Почетното членство броело околу 40 луѓе.

## Адолф Хитлер се приклучува кон ДАП

Адолф Хитлер, тогаш десетар во германската армија, добил наредба да шпионира во ДАП во септември 1919 година. Посетил собир и влегол во жестока расправија со еден од членовите на партијата. По овој инцидент, Антон Дрекслер бил импресиониран од говорничките способности на Хитлер и го поканил да влезе во партијата. По некое размислување, Хитлер ја прифатил поканата и станал 555-ти член на 19 октомври (всушност, тој бил 55-тата личност што се зачленила во ДАП; бројот на членовите почнувал од 500 за партијата да изгледа поголема). Хитлер набргу се издигнал до водството, станувајќи 7-ми член на централниот комитет (подоцна се обидел да ја фалсификува историјата, тврдејќи дека бил член бр. 7 за да изгледа дека тој ја основал партијата).

## Од ДАП до НСДАП

Под влијание на Хитлер, мала група од членовите набргу потпаднале под неговите сфаќања. Во обид да ја направи партијата попривлечна за поголеми сегменти од општеството, ДАП била преименувана во „Националсоцијалистичка германска работничка партија“ на 24 февруари 1920. Името било позајмено од друга тогашна австриска партија (Deutsche Nationalsozialistische Arbeiterpartei), иако Хитлер претходно предложил партијата да се вика „Социјална револуционерна партија“.

## Членство

Хитлер бил 55-ти член на партијата, а пред него познати членови се:

* Карл Харер
* Антон Дрекслер
* Готфрид Федер
* Дитрих Екарт
* Алфред Розенберг
* Ханс Франк

## Поврзано
* Националсоцијалистичка германска работничка партија

Категорија:Десничарски партии
Категорија:Поранешни политички партии во Германија
Скалар

Во математиката, под поимот **скалар** се подразбира величина која во себе носи „информација“ само за количество (величина). Основен и најчест пример за скаларни величини во математиката се броевите. Во физиката под поимот скалар се подразбира, речиси секогаш, токму број. Наспроти *скаларните величини* стојат *[[Вектор|векторските величини]]*.

Разликата меѓу скаларите и векторите во математиката е, на моменти и, не толку очигледна но клучна. Така исти операции може да бидат дефинирани сосем различно во однос на тоа дали елементите со кои се оперира се исклучиво скалари, исклучиво вектори или се оперира со скалар и вектор. Така на пример кај множењето во линеарната алгебра имаме:

* **[[Скаларен производ]]**, производ на два скалара, кој е скалар;
* **[[Векторски производ]]**, производ на два вектора, кој е вектор;
* **Производ на скалар и вектор**, кој е вектор

при што сите три производи се дефинирани различно и само за одреден тип величини.

Категорија:Апстрактна алгебра
Категорија:Линеарна алгебра
Категорија:Аналитичка геометрија
Антон Дрекслер

**Антон Дрекслер** (герм. *Anton Drexler*;  - ) бил германски нацистички политички водач од дваесеттите години на XX век.

## Животопис

Роден во Минхен, Дрекслер работел како механичар во берлинската железница од 1902. Се приклучил на Татковинската партија за време на Првата светска војна. Бил поет и член на народните агитатори, кој, заедно со новинарот Карл Харер, ја основал Германската работничка партија (ДАП) во Минхен со Готфрид Федер и Дитрих Екарт во 1919 година.

На партиски собир во септември 1919, во Минхен, говорел Готфрид Федер. Кога завршил со говорот, некој од публиката, непознат за историјата, предложил Баварија да се одвои од Прусија и заедно со Австрија да формира посебна нација. Адолф Хитлер се кренал од публиката за да возврати. Потоа Дрекслер му пришол и му подал книгичка насловена „Моето политичко будење“. Според Хитлеровите записи во „Мојата борба“ (Mein Kampf), во книгичката пишувало многу од неговите погледи. Подоцна истиот ден примил поштенска картичка на којашто пишувало дека бил примен за член во тогашната Германска работничка партија. По некое размислување, одлучил да прифати.

По наредба на Адолф Хитлер, Дрекслер го сменил името на партијата во Националсоцијалистичка германска работничка партија (Nationalsozialistische Deutsche Arbeiterpartei, NSDAP; НСДАП) во почетокот 1920 година.

Во 1921, Хитлер, чии организациски и говорнички способности биле без конкуренција, бргу станал единствениот неприкосновен водач на партијата. Летото таа година отпатувал до Берлин за да организира собир на германските националисти од северна Германија. Додека бил на пат, другите членови од партискиот комитет, водени од Дрекслер, одлучиле да го обвинат Хитлер за барање моќ само за себе без обѕир за другите. Хитлер интервенирал и го натерал Дрекслер да се откаже од неговата позиција на еден партиски состанок. Потоа бил преместен на чисто симболичката позиција почесен претседател, и ја напуштил партијата во 1923.

## Поврзано
* Германска работничка партија
* Националсоцијалистичка германска работничка партија

Категорија:Германски националсоцијалисти
Категорија:Германски националисти
Категорија:Луѓе од Минхен
Категорија:Националсоцијалистички водачи
Камерна музика

[thumb|right|200px|Концерт на камерна музика во [Моцартеумот во Салцбург, Австрија]]
**Камерна музика** е форма на класична музика, компонирана за мала група на инструменти кои традиционално можеле да се сместат во „одаја“ (лат. *camera*), или приватен салон со интимна атмосфера. По дефиниција во камерната музика нема изведби на соло инструменти.

## Ансамбли
Ова е делумен список на видовите на ансамбли во камерната музика.

Стандардниот репертоар за камерни ансамбли е богат, и сета камерна музика се печати во партитури со неврзани листови. Видете ги поединечните статии за секоја комбинација на инструменти за примери за репертоар.

## Наводи
* *The New Grove Dictionary of Music & Musicians* (уред. Stanley Sadie, 1980)

## Поврзано
* Камерен оркестар
* Класична музика


Категорија:Музички групи
Категорија:Музички жанрови
Карл Харер

мини|Карл Харер
**Карл Харер** ( -  ) бил германски новинар и политичар, еден од основачите на Германската работничка партија (ДАП) во 1919, којашто подоцна била преименувана во Националсоцијалистичка германска работничка партија (НСДАП).

Харер бил член на десничарската организација т.н. *Thule-Gesellschaft*. Добил наредба да основа „Политички работнички округ“ (Politischer Arbeiterzirkel), што го направил заедно со Антон Дрекслер во октомври 1918. На 5 јануари 1919, ова довело до основањето на Германската работничка партија, во што биле вклучени и Готфрид Федер и Дитрих Екарт, покрај Харер и Дрекслер.

Харер станал првиот претседател на партијата. Неговите планови да ја одржува партијата како тајно друштво се судриле со оние на Адолф Хитлер, кој неодамна се приклучил на партијата. Кон крајот на 1919, нивното соперништво станало повеќе од очигледно. Харер го обвинил Хитлер за мегаломанија и на крај се откажал од партијата и ја напуштил на 5 јануари 1920, под притисок на Хитлер. Претседателството го добил Дрекслер, а подоцна претседател станал Хитлер.

## Поврзано
* Германска работничка партија

Категорија:Германски националсоцијалисти
Категорија:Националсоцијалистички водачи
Ноќ на долгите ножеви

[мини|десно|300px|Хитлеров триумф: Фирерот ги прегледува јуришните единици SA ([Штурмабтајлунг) во 1935. Лево од Хитлер, до автомобилот стои СС војник.]]
**Ноќ на долгите ножеви** (германски: Nacht der langen Messer) или „**Операција Колибри**“ е операција што се одвивала во Германија од 30 јуни до 2 јули 1934, кога нацистичкиот режим се погрижил најмалку осумдесет и пет луѓе да бидат убиени од политички причини. Повеќето од убиените биле членови на „СА“ (германски: Sturmabteilung), нацистичка паравоена организација. Адолф Хитлер тргнал против СА и нејзиниот водач, Ернст Рем (Ernst Röhm), бидејќи независноста и растечката моќ на СА, тој ја гледал како закана за неговата моќ. Хитлер исто така сакал да ја осигура поддршката од германската армија и генералите кои се плашеле од СА (а се мисли и дека му ветиле поддршка на Хитлер само ако тој се погрижи СА да биде распуштена). Хитлер ја искористил ситуацијата и истата „ноќ“ се погрижил и некои конзервативни критичари на режимот, особено оние лојални на вицеканцеларот Франц фон Папен (Franz von Papen), да молчат засекогаш.

Најмалку осумдесет и пет луѓе биле убиени за време на чистката, иако се смета дека биле многу повеќе, и тоа неколку стотици и повеќе од илјада непријатели на режимот биле уапсени. СС (Schutzstaffel), нацистичка елитна гарда, и тајната полиција, Гестапо (Gestapo), ги извршиле повеќето убиства. Чистката ја зацврстила поддршката од армијата (Reichswehr) за Адолф Хитлер. Исто така му дала на режимот маска на легалност со тоа што германските судови „дозволиле“ убиства надвор од судниците, наместо традиционалните легални гонења, за да ја покажат својата лојалност кон режимот.

Пред отстранувањето, нејзините организатори некогаш ја нарекувале „Колибри“, што било лозинка користена за да започне крвопролевањето таа ноќ. Нема некое посебно значење зад шифрираното име на операцијата. А името „Ноќ на долгите ножеви“ се однесува на масакрот врз луѓето на Вортигерн (Vortigern) од страна на Енгл (Angle), Јут (Jute) и саксонски платеници во еден од митовите за кралот Артур. Самата фраза „Ноќ на долгите ножеви“ на германски го предвидува масакрот и пред да биде поврзана со чистката општо била поврзана со насилство и одмазда.

## Поврзано
* Нацизам
* Нацистичка Германија
* Нацистичка партија
* СС
* СА

Категорија:Националсоцијализам
Категорија:Трет Рајх
Работничка класа

**Работничка класа** е израз што се употребува во социологијата и во секојдневниот говор.

Кога се употребува како израз поврзан со општествените класи, се дефинира и се користи на разни начини, во зависност од контекстот и зборувачот. Изразот вклучува поврзаност со степен на образование, занимање, култура и примање на пари. Кога се користи во секојдневниот говор, вообичаено се мисли на еден дел од општеството којшто се потпира на физичка работа, особено кога за тоа се прима дневница или плата по час.

Вообичаеното и географското користење на изразот е со различни значења. Во екстремни случаи, добро платен човек со диплома од универзитет во Обединетото Кралство може да се нарекува припадник на работничката класа заради заднината на неговото семејство, додека многу полуобучени и добро обучени работници во САД се одликуваат како припадници на средната класа. Вообичаено се разликува од високата и средната класа во врска со пристап до економски добра, образование и културни интереси. Употребата на изразот не подразбира гордост, но многу луѓе кои се сметаат за припадници на работничката класа се гордеат со тоа. Работничката класа главно е присутна во индустријализирани области.

Различните значења во општественополитичка употреба го прават изразот контроверзен во секојдневната употреба и употребата во социологијата како концепт и како предмет на изучување, неговото значење премногу варира, особени по падот на рачната работа во постиндустријалните општества. Некои академици (социолози, историчари, политички теоретичари итн.) се сомневаат во полезноста на концептот на работничка класа, додека други користат некои верзии на концептот.

Во САД, социолозите Денис Гилберт, Џејмс Хенслин, Вилијам Томпсон и Џосеф Хики донесоа класни модели во коишто работничката класа претставува околу една третина од населението.

## Работниците како мотив во уметноста и во популарната култура
* „Работник“ — песна на македонскиот поет Коле Неделковски.
* „Херој на работничката класа“ (англиски: *Working class hero*) — песна на Џон Ленон.
* „Работничката класа оди во рајот“ (хрватски: *Radnička klasa odlazi u raj*) — песна на хрватската рок-група Хаустор од 1984 година.

## Наводи

Категорија:Општествени групи
Категорија:Марксизам
Категорија:Социологија
Ерих Лудендорф

thumb|right|Паул фон Хинденбург и Ерих Лудендорф
**Ерих Фридрих Вилхелм Лудендорф** (, Крушевња, Полска – , Туцинг, Баварија, Германија) — офицер во германската армија, генерал за време на Првата светска војна и, заедно со Паул фон Хинденбург, еден од победниците во Битката за Таненберг. По војната, во почетокот ги поддржувал Адолф Хитлер и Нацистичката партија. Бил ослободен од обвиненијата за неговата улога во неуспешниот државен удар на нацистите, познат како Хитлер-Лудендорф-пуч. Тогаш станал политички дезориентиран и се повлекол од јавниот живот истата година.

## Надворешни врски
*  Ерих Лудендорф Firstworldwar.com - Кој е кој

Категорија:Германци од Првата светска војна
Категорија:Германски политичари
Категорија:Германски воени лица
Категорија:Германски генерали
Категорија:Членови на НСДАП
Категорија:Германски националисти
Категорија:Германски антикомунисти
Категорија:Носители на прускиот Орден за заслуги (воен)
Категорија:Националсоцијалистички водачи
Категорија:Германски мемоаристи
Категорија:Носители на Големиот крст на Железниот крст
Рудолф Хес

**Рудолф Валтер Рихард Хес** (германски: Rudolf Walter Richard Heß; 26 април 1894 - 17 август 1987) —  важен функционер во Нацистичка Германија, во улога на заменик-фирер на Адолф Хитлер во Нацистичката партија.

Како и многу други Германци, бил вознемирен од војната помеѓу Германија и Обединетото Кралство. Во предвечерието на војната со Советскиот Сојуз, отпатувал на своја рака со борбен авион во Шкотска во обид да преговара за мир со Британија, но бил уапсен. Бил суден во Нирнберг и осуден на доживотен затвор во затворот Шпандау - Западен Берлин, каде што умрел (наводно се самозадавил со електричен кабел) во 1987, на 93-годишна возраст.

Поради долгогодишната затворска казна која дури и некои од сојузниците сакале да се намали, тој станал предмет на силна восхит меѓу неонацистите и антисемитистите. Заради сличноста со името, Хес понекогаш е мешан со Рудолф Франц Фердинанд Хес (Höß), командантот на логорот на смртта во Аушвиц од 4 мај 1940 до ноември 1943.

## Поврзано
* Националсоцијалистичка германска работничка партија
* Нацизам
* Членови на Хитлеровиот кабинет

## Наводи

Категорија:Германци
Категорија:Германски националсоцијалисти
Категорија:Членови на НСДАП
Категорија:Националсоцијалистички водачи
Категорија:Носители на Железниот крст (1914) од II класа
Алфред Розенберг

мини|десно|Алфред Розенберг
мини|десно|Алфред Розенберг

**Алфред Ернст Розенберг** () (12 јануари 1893, Ревал (денес Талин) – 6 октомври 1946) бил еден од првите и интелектуално највлијателните членови на Нацистичката партија, кој подоцна имал неколку важни функции во нацистичката влада. Тој се смета за главниот автор на клучните нацистички идеологии, меѓу кои и расистичката теорија, прогонувањето на Евреите, поништувањето на Версајскиот договор и спротивставување на модерната изродена уметност. Исто така е познат и по неговото отфрлање на христијанството. Во Нирнберг му се судело и бил осуден на смрт и погубен со бесење како воен престапник.

## Поврзано
* Нацистичка партија
* Нацизам

Категорија:Германски националсоцијалисти
Категорија:Членови на НСДАП
Категорија:Луѓе од Талин
Категорија:Балтички Германци
Категорија:Националсоцијалистички водачи
Категорија:Германски мемоаристи
Категорија:Родени во 1893 година
Категорија:Починати во 1946 година
Ханс Франк

**Ханс Михаел Франк** () (23 мај 1900 &nbsp; 16 октомври 1946) бил германски адвокат кој работел за Нацистичката партија за време на дваесеттите и триесеттите години од XX век и како висок функционер во Нацистичка Германија. Му било судено во Нирнбершките судења за неговото учество во Холокаустот за време на неговата функција како гувернер-генерал во окупираните територии на Полска. Бил прогласен како виновен за смртта на милиони Пољаци и полски Евреи и бил погубен на 16 октомври 1946 година.

## Воена кариера
Септември 1939, Франк е поставен за шев на администрацијата на Герд фон Рундштет во Генералното губернаторство. Од 26 октомври 1939 година, по инвазијата на Полска, Франк станал регионален водач на окупираните полски територии (*Generalgouverneur für die besetzten polnischen Gebiete*), што се однесувало на оние области во Полска кои не биле директно припоени со Германија (околу 90,000&nbsp;км2 од 170,000&nbsp;км2 кои припаѓале на Германија). Во СС го добил чинот *[[Обергрупенфирер]].*

## Поврзано
* Нацистичка партија
* Нацистичка Германија
* Нацизам
* Членови на Хитлеровиот кабинет

Категорија:Германци
Категорија:Германски националсоцијалисти
Категорија:Националсоцијалистички водачи
Категорија:Луѓе од Карлсруе
Скандинавија

мини|210п|Скандинавија (црвено: трите монархии што ја сочинуваат Скандинавија според најострата дефиниција; портокалово: можната проширена употреба; жолто: максимално проширената употреба којашто ја прави Скандинавија синоним на нордиските земји).

**Скандинавија** — географската и историско-културната целина во Северна Европа односно Скандинавскиот Полуостров. Данска, Шведска и Норвешка го сочинуваат Скандинавскиот Полуостров. Понекогаш под Скандинавија се подразбираат и Исланд и Фарските Острови поради историската-културна и јазична близина. 
Историски гледано и Финска може да спаѓа во истата група но има помалку случности поради јазичната и етничката разлика на Финците.

Има повеќе толкувања на терминот Скандинавија, (околу тоа кои земји припаѓаат, а кои не), па затоа, изразот нордиска земја се користи за сите овие: Данска (вклучувајќи ги Гренланд и Фарските острови) Норвешка, Исланд, Шведска и Финска (заедно со Оланд).

## Скандинавија како мотив во популарната култура
* „Скандинавија“ (англиски: *Scandinavia*) — песна на ирскиот музичар Ван Морисон (*Van Morrison*) од 1982 година.

## Наводи


Категорија:Региони во Европа
Уставна монархија

**Уставна [[монархија]]** — државно уредување воспоставено под уставен систем којшто признава само избран или наследен монарх како глава на државата, за разлика од апсолутната монархија, каде што монархот не е ограничен со устав и е единствениот извор на политичка моќ. Процесот на влада и закон во уставната монархија вообичаено е многу поинаков од оној во апсолутната монархија. Современите уставни монархии обично се водат според концептот на „поделба на моќта“ (*trias politica*), каде што монархот е или глава на извршната власт или има само церемонијална или симболичка улога.

Во претставничките демократии што се уставни монархии, како Обединетото Кралство, монархот може да биде претседател на државата, но премиерот, чија моќ потекнува директно или индиректно од избори, е претседател на владата.

Иако сегашните уставни монархии претежно се демократии (наречени уставни демократски монархии), тоа не било отсекогаш така. Постоеле монархии коишто имале устави што биле фашистички (или квазифашистички), како што било во Италија, Јапонија и Шпанија, или со воени диктатури, како што моментално е во Тајланд.

## Поврзано
* Монархија
* Список на државни уредувања

Категорија:Општествени уредувања
Категорија:Уставни монархии
Категорија:Уставно право
Јенс Леман

**Јенс Леман** (; р. , во Есен) — поранешен германски голман кој последно играше за Штутгарт како и за германската фудбалска репрезентација. Двапати во кариерата е изгласан за најдобар европски голман и трипати е одбиран во селекцијата за Светското првенство. Иако е голман, има постигнато два гола во кариерата за тимот на Шалке 04. Кариерата ја почнал во 1989 играјќи девет години за Шалке. Потоа уште играл и во Милан, Борусија Дортмунд. Неговиот прекар е „Крал на пеналите“. Најголемиот успех и подем го имал во англискиот гигант Арсенал во кој настапувал од 2003 до 2008 година. Својата богата кариера ја завршил во 2010 година во екипата на Штутгарт.

[250px|thumb|left|Леман на тренинг со [Фудбалска репрезентација на Германија|германската репрезентација]]

## Наводи

Категорија:Фудбалери на ФК Шалке 04
Категорија:Фудбалери на Милан
Категорија:Фудбалери на ФК Борусија Дортмунд
Категорија:Фудбалери на ФК Арсенал
Категорија:Германски фудбалери
Категорија:Германски голмани
Категорија:Фудбалски голмани
Категорија:Фудбалери од Бундеслигата
Категорија:Фудбалери од Премиер Лига
Категорија:Луѓе од Есен
Категорија:Живи луѓе
Свастика

мини|десно|160п|Свастика свртена кон десно во украсна хиндуистичка форма
[мини|десно|300px|Свастика како дел од мозаиците во близина на црквата Св. Климент и Пантелејмон на [Плаошник, Охрид.]]
[thumb|160px|лево|Препознатливиот симбол (свастика) на [Нацистичка Германија|Третиот Рајх.]]
**Кукест крст** (германски: *Hakenkreuz*) или **свастика** (санскрит: *स्वास्तिक*) — крст со еднакви страни со прекршени краци под прав агол и свртен надесно () или налево (). Изразот потекнува од санскритскиот збор „свасти“, што значи добробит. Тајландскиот поздрав со споени дланки (како при молитва) има исти корени и исто значење.

Свастиката е ширококористен симбол во дармиските религии (хиндуизам, будизам и џаинизам). Хиндуистите често ја украсуваат свастиката со по една точка во секој квадрант. Во Индија е премногу чест и вообичаен симбол, така што е дел од неколку деванагари азбуки. Исто така е дел и од современиот Уникод. Често се наоѓа во верски текстови, покани за свадби, украси итн. Се користи за обележување религиозни знамиња во џаинизмот и будистички храмови во Азија.

Постојат археолошки докази дека облици на свастика датираат од Неолитот. Во 1920 свастиката била позајмена како нацистички симбол и од тогаш е контроверзен симбол. Во западниот свет, свастиката е најпозната како симбол на нацизмот, што го извртува историското значење на симболот на истокот.

Се среќава и во други азиски, европски, африкански и староамерикански (индијански) култури, некогаш како геометриски мотив, некогаш како религиозен симбол.

Иако и во Европа овој симбол може да се најде на голем број обjекти и споменици, неговото користење во Западниот свет се избегнува поради поврзаноста на овој симбол со Нацистичка Германија.

Категорија:Крстови
Категорија:Индоевропски народи
Категорија:Магиски симболи
Квебек

мини|Мапа на Квебек
**Квебек** (француски: *Québec*) — покраина во Канада. Тој е најголемата покраина во земјата по површина, а втора по големина административна единица по територијата Нунавут. Според населението, Квебек е втора најнаселена покраина, при што најголемиот број од жителите живее покрај или близу до реката Сент Лоренс. Главен град е Квебек. Главнината од населението има француско потекло. Службен јазик е францускиот, а Квебек е единствената канадска покраина каде англискиот не е службен јазик на покраинско ниво. Во состав на Канада, Квебек влегува во 1867 година.

Францоис Легаулт (CAQ)

## Наводи


Категорија:Покраини и територии во Канада
Категорија:Населени места основани во 1534 година
Киро Стојанов

Монсињор д-р **Киро Стојанов** (Радово, Струмичко, ) — македонски свештеник и моментален католички епископ на Скопската епископија, како и Струмичко-скопски епарх за Католиците од византиски обред во Македонија.  Стојанов е првиот католички епископ од македонска народност, по 104 години. Тој се заредил во 1986 година како свештеник, од 1999 до 2005 година бил помошен бискуп на Скопската бискупија на чело со бискупот Јоаким Хербут. Во 2003 година, тој се зачленил во Малтешкиот ред.

## Наводи

## Литература
* Kiro Stojanov: Dialogue based on the foundations that connect us. A contribution toward strengthening relations among the churches and religious communities in Macedonia. In: Journal of Ecumenical Studies 39(2002), Nr. 1-2, S. 73-76.
* Neue Malteser in Makedonien aufgenommen. In: Malteser Kreuz 2003, Heft 3/4.

## Врски
* Биографија на монсињор Стојанов на страницата на Католичката Хиерархија (англиски)

Категорија:Живи луѓе
Категорија:Луѓе од Радово (Струмичко)
Категорија:Источнокатолички епископи
Категорија:Римокатолички христијани од Република Македонија
Категорија:Црковни лица од Струмица
Категорија:Македонски римокатолички епископи
ФК Охрид

**ГФК Охрид** — македонски фудбалски клуб од Охрид кој моментално игра во Втора македонска фудбалска лига
Натпреварите ги игра во сини (домашни) и бели (гостински) дресови. Стадионот на СРЦ „Билјанини извори“ каде настапува клубот е со капацитет од 4000 гледачи. Препознатливи прекари за ФК Охрид се: „Плаво-Бели“ и „Рибари“
Моментално се натпреварува во Втора македонска фудбалска лига како ГФК Охрид Лихнидос. 
Клубот е поддржан од навивачката група **Рибари Охрид 1989**

## Историја
Фудбалскиот клуб **Охрид** е еден од најстарите фудбалски клубови формирани во Македонија и воопшто на Балканот и е вистински репрезент на фудбалската традиција во Охрид. Почетоците на клубот се од далечната 1921 година кога е формиран тогашниот ОСК Охрид. Под името ФК Охрид се натпреварува од 1946 година кога под тоа име се соединуваат охридските фудбалски клубови: ОСК, ФК Охридски бранови, ФК Југославија, ФК Рашанец и ФК Граѓански. Клубот за првпат во Македонската фудбалска лига, во времето на поранешна Југославија, настапил во 1948 година кога завршил на осмото место. Еден од најзаслужните за развој на фудбалот во Охрид во тоа време бил тогашниот тренер на клубот, инженер Бошко Симоновиќ (селектор на репрезентацијата на Југославија која го освои третото место на светското фудбалско првенство во Уругвај 1930 година). Во 1950 година Охрид бил седми, а една година подоцна во сезоната 1951 година го освоил шестото место во Македонската лига. Клубот се натпреварувал и во купот на поранешна Југославија. Во периодот од 1992 година па навака се натпреварувал во III-та, II-та и 3 сезони (1994/95 - осмо место, 1995/6 - тринаесетто место и 2011/12) во I-та Македонска фудбалска лига. Неколкупати е освојувач на Охридскиот општински куп и има настапи во националниот куп. Во сезоната 1993/94 е освојувач на првенството во II-та Македонска фудбалска лига (запад). Од редовите на ФК Охрид произлегуваат неколку одлични фудбалери кои своевремено биле репрезентативци на поранешна Југославија и Македонија, како што се: Здравко Точко (младински репрезентативец на Југославија), Џевдет Шаиновски, Данчо Целевски, Мирослав Ѓокиќ (репрезентативци на Македонија).

## Играчи
						

	

## Надворешни врски
* Фудбалска федерација на Македонија  - официјална страна
* ФК Охрид

Категорија:Фудбалски клубови од Македонија
Категорија:Фудбалски клубови од Охрид
Категорија:Појавено во 1921 година во Македонија
Знаме на Нацистичка Германија

[мини|180п|Знамето на [НСДАП|Национал-социјалистичката германска работничка партија (НСДАП) од 1920 до 1945. Од 1935 станало единственото државно знаме, сѐ до крајот во 1945. Однос 3:5]]
[мини|180п|Користено заедно со [свастиката од 1933 до 1935. Однос 3:5]]
**Знамето на Нацистичка Германија** дошло од логото на Национал-социјалистичката германска работничка партија (НСДАП) по нејзиното основање. По назначувањето на Адолф Хитлер за канцелар во 1933, знамето станало едно од двете национални знамиња, покрај црно-бело-црвеното знаме на Германското Царство. Една година по смртта на претседателот Хинденбург во 1934, двојното знаме било укинато и знамето со свастиката станало националното знаме на Германија во 1935, и останало сѐ до крајот на Втората светска војна и падот на Третиот Рајх.

По одбивањето на многу предлози, Хитлер во Мојата борба го опишува процесот на одбирање на новото знаме: „Јас, самиот, во меѓувреме, по безброј обиди, положив конечен изглед; знаме со црвена позадина, бел круг и црна свастика во средината. По долги обиди, исто така одредив совршен размер помеѓу големината на знамето и големината на белиот круг, како и изгледот и дебелината на свастиката.“

На германските бродови било користено знаме со белиот круг и свастиката поместени во лево. Постои дебата околу тоа дали тоа знаме било и официјалното државно знаме од 1935 до 1945.

Од 1933 до најмалку 1938 во Нацистичка Германија, пред какво било официјално знаме со свастика да влезе во употреба, прво морало да помине низ една церемонија каде што го допирало Крвавото знаме (Blutfahne), знамето со свастика користено од нацистичките паравоени единици за време на неуспешниот државен удар во 1923. Оваа долга церемонија се оддржала на сите Нирнбершки собири. Непознато е дали оваа традиција продолжила и по последниот Нирнбершки собир во 1938.

Денес, поседство и истакнување на знамиња со свастика е забрането со закон во Германија, Франција и Австрија.

## Поврзано
* Свастика
* Знаме на Германија
* Нацистичка партија
* Нацистичка Германија

## Надворешни врски
*  Казни за истакнување, поседство, производство, тргување или чување на знамето во Германија

Категорија:Трет Рајх
Категорија:Историски знамиња
Диего Веласкес

[right|thumb|Роденото место на Веласкес во [Севиља]]
**Диего Родригес де Силва Веласкес** ( - ) шпански сликар. Неговите дела се одраз на генијалноста на уметникот, кој екстатичниот барок и мистицизмот на своето време ги надминал со духот на критичкиот реализам.

Најпознати негови дела се *Дворски дами*, *Предавањето на Бреда* (наречено и *Копја*), *[[Венера со огледало]]* и *Ткајачи на килими*. Роден е во Севиља, на 6 јули 1599 година.

## Влијание и значење
* Една песна на полскиот поет Тадеуш Ружевич од 1994-1995 година се вика „Френсис Бекон или Диего Веласкес на заболекарскиот стол“.,,.

## Наводи

## Надворешни врски

* Работата на Веласкес на Web Gallery of Art
* Веласкес на Artcyclopedia.com
* 202 слики од Диего Веласкес  на DiegoVelazquez.org
* Диего Веласкес на WikiPaintings.org

Категорија:Шпански сликари
Категорија:Родени во 1599 година
Категорија:Починати во 1660 година
Категорија:Витези на Сантјаго
Категорија:Луѓе од Севиља
Предраг Русевски

**Предраг Русевски** (роден на ) — македонски тенисер, кој настапува во поединечна конкуренција, како и во двојки, заедно со Лазар Магдинчев, а исто така, тој е дел од Дејвис куп репрезентацијата на Македонија. Русевски игра со десна рака, а најголеми успеси имал на терените со земјена подлога.

## Животопис
Русевски е оженет со Анита, вработена како хорист во Македонската опера, со која претходно поминал 4,5 години во љубовна врска. Во јануари 2017 година, по поминати 4,5 години во брак, тие го добиле синот Мартин.
## Тениска кариера
Кариерата на Русевски тргнала по нагорна линија во 2007 година, кога годината ја започнал на 556. место на АТП-листата, со освоени 43 бодови; веќе во јуни успеал да биде рангиран под 300. место; а годината ја завршил на 250. место, со освоени 161 бод.

Русевски настапувал на повеќе челинџ и фјучерс-турнири, а во јули 2007 година настапил на својот прв АТП турнир, во Умаг, Хрватска, каде бил елиминиран во првото коло од Виктор Троицки. Негов најдобар пласман на АТП-листата е 242. место, остварен во февруари 2008 година.

## Надворешни врски
* Резултатите на Предраг Русевски во Дејвис купот 

## Наводи

Категорија:Живи луѓе
Категорија:Македонски тенисери
Руџеро Леонкавало

thumb|mini|

**Руџеро Леонкавало**  -  бил италијански композитор, претставник на веристичкиот правец во италијанската музика.

Негово значајно дело е операта *[[Палјачи]]*, која зборува за животот на една патувачка уметничка дружина.

## Наводи

Категорија:Италијански композитори
Категорија:Луѓе од Неапол
Категорија:Италијански оперски композитори
Категорија:Родени во 1857 година
Ариевска раса

[мини|220п|десно|Скулптурата ''-{Die Partei}-'' (направена во 1939) на [Арно Брекер ги претставува физичките одлики на Ариевците.]]
**Ариевска раса** е концепт во европската култура актуелен во периодот меѓу крајот на 19 век и почетокот на XX век. Се развил од идејата дека првичните говорници на индоевропските јазици и нивните потомци до денешен ден составуваат посебна раса. Во неговата најпозната верзија, како дел од нацизмот, се вели дека најраните Ариевци биле идентични со нордиските народи. Верувањето во супериорноста на ариевската раса понекогаш се нарекува ариевизам.

Ариевската раса се дели на два дела: северните или европски Ариевци и јужните или азијатски Ариевци. Јужните Ариевци можат да се поделат на три основни гранки: Ерменци, Персијци и Индијци. Курдите и Авганите се од помала етичка важност, а исто така, Ерменците, како и Келтите, се малубројни. Некогаш се протегале на поголема површина, од Ерменија до Италија, под имињата Фриги, Тракијци, Пелазги, Етрурци, како и на други места.

## Надворешни врски
* Ариевци и Семити   
* Ариевската раса  

## Поврзано
* Ариевско уверение

## Ариевците како тема во уметноста и во популарната култура
* „Ариевска магла“ (англиски: *Aryan Mist*) — песна на ирскиот музичар Ван Морисон (*Van Morrison*) од 1982 година.
* „Нови Ариевци“ (англиски: *New Aryans*) — песна на американската хард-кор група Реган Јут (*Reagan Youth*).

## Наводи

Категорија:Индоевропска група
Категорија:Националсоцијализам
Категорија:Расизам
Петар Јанков

**Петар Јанков** ((роден во  година во ) — македонски поранешен член и учесник на првите три албуми на музичката група Архангел. Завршил градежен факултет во Скопје. 

Објавувал карикатури во *Студентски збор*, *Остен*, *Дневник*, *Време*, *Шпиц*, *Утрински весник* и *Нова Македонија*. Уште во 1987 година освоил Прва награда на конкурсот за карикатури во *Студентски збор*. Добивал награди и на некои меѓународни конкурси во Кореја, Полска, како и на конкурсот на Обединетите Нации за политичка карикатура во 2010 и 2011 година. Неговите политички карикатури во *Дневник* и *Време* позитивно ги оцениле и некои светски политичари меѓу кои Романо Проди и Теодорос Пангалос.

Се занимава и со 3D анимација, како и со музика.

## Наводи

Категорија:Живи луѓе
Категорија:Македонски музичари
Категорија:Архангел
Категорија:Луѓе од Скопје